Vacanta in jurul lumii. Matematica - Clasa 7 - Daniela Ciofu
Vacanță în jurul lumii. Matematică. Clasa a VII-a \n \n Cine n-a spus, măcar o dată, „Cât de mică e vacanța mare!”? Noi însă credem că vara e timp pentru toate - chiar și pentru o călătorie în jurul lumii! Și nu orice fel de călătorie, ci una în care, descoperind curiozitățile fiecărui continent, ne jucăm, ne distrăm, exersăm și ne pregătim pentru un nou an școlar! Iată ce îți propunem: • 50 de texte captivante, organizate pe săptămâni, cu informații inedite pe care nu le vei găsi în manuale; • teste de perspicacitate, logică și inteligență pentru fiecare sfârșit de săptămână; • exerciții distractive care îți vor pune la încercare atenția la detalii, inteligența și te vor provoca să folosești ce ai învățat în timpul anului; • 10 mandale de colorat, iar în colțul din dreapta jos, un desen care prinde viață când frunzărești paginile. Încă te mai întrebi dacă „Vacanța“ noastră e pentru tine? Atunci nu îți mai spunem decât atât: creând acest caiet de activități, unic pe piața românească, Booklet s-a gândit la toți școlarii isteți și curioși care vor să-și petreacă vara frumos, dar și cu folos! Lumea e plină de curiozități, iar noi ți le aducem mai aproape. De pildă, știai că, în Australia, Moș Crăciun vine vara? Da, pentru că în emisfera sudică vara începe la 22 decembrie și ține până la 22 martie. Așadar, pregătește-ți bagajele pentru o vacanță diferită: una plină de provocări și descoperiri.